钦定古今图书集成/理学汇编/学行典/第004卷 > 朱子全书 > 《答郑仲礼》
## 钦定古今图书集成/理学汇编/学行典/第004卷 > 朱子全书 > 《答郑仲礼》

读书固不可废，然亦须以“主敬立志”为先，方可就此
田地上推寻义理，见诸行事。若平居汎然，略无存养
之功，又无实践之志，而但欲晓解文义，说得分明，则虽尽通诸经，不错一字，亦何所益？况又未必能通而
不误乎？近觉朋友读书讲论，多不得力，其病皆出于
此，不可不深戒也。